Diari Oficial de la Generalitat Valenciana


Sumari del DOGV 7680, del 17-12-2015 (2015/9973)

RESOLUCIÓ de 9 de desembre de 2015, de la Universitat d'Alacant, per la qual es convoca procés selectiu de promoció interna per a l'accés a escales del grup A, subgrup A2. Referència PI-02/15.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7680

Data del DOGV
:   17-12-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/9973


Data del document
:   09-12-2015

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 9 de desembre de 2015, de la Universitat d'Alacant, per la qual es convoca procés selectiu de promoció interna per a l'accés a escales del grup A, subgrup A2. Referència PI-02/15. [2015/9973]  
D'acord amb el que disposa l'article 119 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, l'article 37 i la disposició addicional quarta del Decret 33/1999, del Govern Valencià, pel qual s'aprova el Reglament de selecció, provisió de llocs de treball i carrera administrativa, aquesta universitat, fent ús de les competències que li atribueixen l'article 2.2.e de la Llei Orgànica 6/2001, d'Universitats, en relació amb l'article 2.2.e de la mateixa llei, així com els estatuts d'aquesta universitat, acorda convocar un procés selectiu de promoció interna per a l'accés a les escales de la Universitat d'Alacant, classificades dins del grup A subgrup A2, segons les següents bases:  
  
Primera. Requisits del personal aspirant  
1.1. Per a l'admissió a la realització del procés selectiu per a l'accés a l'escala corresponent de la Universitat d'Alacant, classificada dins del grup A, subgrup A2, en funció del lloc del que es procedisca, a més dels requisits ja acreditats en nomenaments anteriors, el personal aspirant haurà de reunir els requisits següents:  
1.1.1. Estar en possessió o haver abonat els drets per a l'expedició del títol de diplomatura, enginyeria tècnica, arquitectura tècnica, grau o equivalent.  
1.1.2. Haver prestat serveis efectius en la Universitat d'Alacant durant, almenys dos anys, com a funcionària o funcionari de carrera en cossos o escales del grup C, subgrup C1.  
1.1.3. Ser titular d'un lloc de treball classificat com A2/C1 en aquesta universitat.  
1.2. Els requisits a què es refereix l'apartat anterior hauran de complir-se en el dia de finalització del termini de presentació de sol·licituds i mantenir-los fins al moment de la presa de possessió com a personal funcionari de carrera de l'escala corresponent.  
  
Segona. Procediment de selecció  
2.1. El procés de promoció interna de les o els aspirants comprendrà dues fases:   
2.1.1. Primera fase. Curs selectiu, de caràcter obligatori i eliminatori.  
Per a superar aquesta fase és requisit que les o els aspirants hagen assistit al 90 % de les hores lectives del curs.  
El tribunal farà pública en l'adreça de la pàgina web del Servei de Selecció i Formació següent: http://ssyf.ua.es/va/seleccionpas/promocion-interna/actual/promocio-interna.html, la llista d'aspirants que hagen complit el requisit d'assistència establit en aquesta fase, juntament amb la data de realització de la primera prova continguda en la fase següent d'aquest procés.  
El curs selectiu tindrà una durada de 50 hores. Els programes i matèries que l'integren figuren en l'annex I d'aquesta convocatòria. Els mòduls específics es podran adaptar per als sectors no previstos en els referits annexos.  
2.1.2. Segona fase. Proves, totes dues de caràcter obligatori i eliminatori.  
a) Primera prova. Consistirà en un qüestionari amb quatre respostes alternatives en cada pregunta, de les quals solament una serà la correcta, en què es contestaran qüestions referides als continguts que integren el curs, detallats en l'annex I.  
Constarà com a màxim de 125 preguntes i la durada no podrà superar els 90 minuts. Es valorarà de 0 a 10 punts i per a superar-la serà necessari obtenir com a mínim 5 punts. Cada pregunta contestada erròniament tindrà una penalització d'un terç sobre les correctes i les contestacions en blanc no puntuaran.  
El tribunal farà pública en l'adreça de la pàgina web del Servei de Selecció i Formació següent: http://ssyf.ua.es/va/seleccionpas/promocion-interna/actual/promocio-interna.html, la relació provisional d'aspirants que hagen superat aquesta prova i establirà el termini per a presentar-hi reclamacions.  
Una vegada conclòs aquest termini es publicarà la relació definitiva d'aspirants que l'hagen superada, els quals seran convocats per a la realització de la segona prova.  
b) Segona prova. Consistirà en la resolució de supòsits teoricopràctics, relacionats amb les matèries que integren els mòduls del curs.  
  
Per a l'execució de la prova s'establiran els materials, mitjans i instruccions que es consideren adequats per a dur-la a terme. Aquesta prova inclou la seua exposició en acte públic davant el tribunal, que podrà formular les preguntes que, en relació amb la prova, considere convenients.  
Es valorarà de 0 a 10 punts. Per a superar-la serà necessari obtenir com a mínim 5 punts.  
El tribunal farà pública en l'adreça de la pàgina web del Servei de Selecció i Formació següent: http://ssyf.ua.es/va/seleccionpas/promocion-interna/actual/promocio-interna.html, la relació provisional d'aspirants que hagen superat aquesta prova i establirà el termini per a presentar-hi reclamacions.  
L'avaluació d'aquesta segona fase del curs selectiu requerirà la superació de les dues proves per separat i la puntuació total vindrà donada per la mitjana entre ambdues.  
2.2. Amb el resultat definitiu de la segona prova, el tribunal publicarà la relació d'aspirants que han superat el procés selectiu.  
  
Tercera. Sol·licituds  
3.1. Els qui vulguen prendre part en aquestes proves selectives hauran de fer-ho constar en la sol·licitud que estarà disponible en aquesta adreça de la pàgina web del Servei de Selecció i Formació: http://ssyf.ua.es/va/seleccionpas/impresos.html i en l'Oficina Principal del Registre General de la Universitat (edifici del Rectorat i Serveis Generals del campus de Sant Vicent).  
  
3.2. La presentació de sol·licituds es farà a l'oficina principal del Registre General de la Universitat o a les oficines auxiliars, situades en les secretaries de centre i a la seu d'Alacant, en el termini de 20 dies naturals comptadors a partir de l'endemà de publicar-se l'extracte de la convocatòria en el Boletín Oficial del Estado, en què apareixerà la data de publicació d'aquesta convocatòria en el Diari Oficial de la Comunitat Valenciana. Es podran utilitzar les vies establides en l'article 38.4 de la Llei 30/1992, de 26 de novembre.  
El Servei de Selecció i Formació sol·licitarà al Servei de Gestió de Personal la certificació acreditativa del compliment dels requisits exigits en la base 1.1. En el cas que no conste en l'expedient del sol·licitant l'acreditació referida al requisit de titulació (base 1.1.1.), procedirà d'acord amb el que estableix la base 5.2. En tot cas, aquest s'haurà de reflectir en l'apartat «Títols acadèmics oficials» de la sol·licitud.  
  
3.3. El personal aspirant haurà consignar en el requadre de la sol·licitud destinat a «Cos/escala o categoria»: Escala gestió, escala d'ajudants d'arxius, biblioteques i centres de documentació o escala tècnic mitjà i el sector corresponent, i en «Referència»: PI-02/15.  
  
3.4. Les i els aspirants hauran de fer constar en el requadre A) de l'epígraf «Dades a consignar segons les bases de la convocatòria», de la sol·licitud, en quin idioma dels dos oficials de la comunitat autònoma, el valencià o el castellà, volen realitzar els exercicis del procés selectiu.  
  
3.5. Les i els aspirants amb minusvalideses que vulguen sol·licitar adaptació de temps o mitjans per a la realització dels exercicis, hauran d'indicar-ho en la sol·licitud en el requadre número 5; serà requisit, en aquest cas, acompanyar la instància del corresponent certificat acreditatiu de la minusvalidesa o discapacitat per a fer efectiva, si escau, aquesta petició.  
  
Quarta. Admissió d'aspirants  
4.1. Una vegada expirat el termini de presentació de sol·licituds, el gerent dictarà una resolució que contindrà la relació provisional d'aspirants admesos i exclosos a la realització del procés selectiu, que es publicarà en aquesta pàgina web del Servei de Selecció i Formació: http://ssyf.ua.es/va/seleccionpas/promocion-interna/actual/promocio-interna.html i en el Diari Oficial de la Comunitat Valenciana, en la qual constarà necessàriament els cognoms, nom, DNI i l'escala a la qual s'opta.  
4.2. Les i els aspirants exclosos podran, en el termini de 10 dies hàbils, comptadors a partir de l'endemà de publicar-se la llista provisional de personal admès i exclòs en el Diari Oficial de la Comunitat Valenciana, esmenar el defecte que n'haja motivat l'exclusió o presentar les al·legacions que consideren oportunes.  
4.3. Una vegada conclòs aquest termini, esmenats els defectes, si escau, i vistes les al·legacions que corresponguen, es dictarà una resolució que contindrà la relació definitiva de personal admés i exclòs i que es publicarà en aquesta pàgina web del Servei de Selecció i Formació: http://ssyf.ua.es/va/seleccionpas/promocion-interna/actual/promocio-interna.html i en el Diari Oficial de la Comunitat Valenciana.  
  
  
Cinquena. Presentació de documents i nomenament  
5.1. Finalitzat el procés selectiu, el tribunal farà públiques en el Diari Oficial de la Comunitat Valenciana, així com en aquesta pàgina web del Servei de Selecció i Formació: http://ssyf.ua.es/va/seleccionpas/promocion-interna/actual/promocio-interna.html, la relació definitiva d'aspirants que han superat el procés i que seran proposats per al seu nomenament com a personal funcionari de carrera de l'escala corresponent de la Universitat d'Alacant.  
5.2. Una vegada publicada la relació definitiva d'aspirants que han superat el procés, les persones de les quals no conste en el Servei de Gestió de Personal la fotocòpia compulsada del títol acadèmic exigible segons la present convocatòria, hauran de presentar-lo en el servei esmentat, en el termini de 15 dies naturals comptadors des de l'endemà de la publicació.  
5.3. L'incompliment de la base anterior dins del termini indicat o la falsedat de documents, donaran lloc a la invalidesa de les actuacions de l'aspirant, i respecte d'aquesta persona, la nul·litat subsegüent dels actes del tribunal, sens perjudici de les responsabilitats en què l'aspirant haja pogut incórrer.  
5.4. La presidenta o president del tribunal enviarà còpia de la relació definitiva de persones aprovades al rector de la Universitat i en proposarà el nomenament com a personal funcionari de carrera de l'escala corresponent de la Universitat d'Alacant. Per resolució d'aquest òrgan es procedirà al nomenament, que es publicarà en el Diari Oficial de la Comunitat Valenciana.  
5.5. La presa de possessió es farà en el termini d'un mes comptador des de la data de publicació del seu nomenament en el Diari Oficial de la Comunitat Valenciana, en el mateix lloc de treball que venien ocupant.  
  
Sisena. Tribunal i professorat del curs  
6.1. La totalitat de membres del tribunal i les seues assessores o assessors se subjectaran en el seu règim i funcionament al que estableixen l'article 22 i següents de la Llei 30/1992, de Règim Jurídic de les Administracions Públiques i Procediment Administratiu Comú, a les causes generals d'abstenció i recusació contingudes en la llei esmentada i al que preveu l'article 57 de la Llei d'ordenació i gestió de la funció pública valenciana.  
6.2. Amb la convocatòria prèvia convocatòria de la presidenta o president, es constituirà el tribunal amb l'assistència de la presidenta o president i secretària o secretari i de la meitat, com a mínim, dels seus membres titulars o suplents.  
6.3. Durant el procés selectiu, el tribunal resoldrà tots els dubtes que puguen sorgir a l'hora d'aplicar aquestes normes, així com el que s'haja de fer en els casos no previstos.  
6.4. El tribunal podrà disposar la incorporació als seus treballs d'assessores i assessors especialistes per a les proves que consideren pertinents, els quals es limitaran a prestar la seua col·laboració en les especialitats tècniques respectives. La seua designació haurà de ser comunicada al rector de la Universitat i fer-se pública.  
6.5. El tribunal qualificador adoptarà les mesures necessàries en els casos en què calga, de manera que les persones amb minusvalideses disposen de condicions similars per a la realització dels exercicis que la resta de les persones participants. En aquest sentit s'establiran, per a les persones amb minusvalideses que ho sol·liciten, les adaptacions possibles dins del temps i amb els mitjans necessaris per a la seua realització.  
6.6. El tribunal vetlarà perquè queden garantits els principis de mèrit, capacitat i d'igualtat d'oportunitats i de tracte entre dones i homes.  
6.7. A l'efecte de comunicació i altres incidències, el tribunal tindrà la seua seu en el Servei de Selecció i Formació de la Universitat, campus de Sant Vicent, telèfon 558 072 446.  
6.8. Els tribunals, titular i suplent, el nomenament del qual es publicarà en el Diari Oficial de la Comunitat Valenciana, es compondran de la presidenta o president i quatre vocals cadascun, un dels quals actuarà de secretària o secretari.  
  
Setena. Notificacions al personal aspirant  
A l'efecte de notificació, i d'acord amb l'article 59.6.b de la Llei 30/1992, de 26 de novembre, les publicacions detallades en aquestes bases, així com la informació d'altres actes que se'n deriven que requerisquen publicació, incloent-hi els recursos en via administrativa, es faran en l'adreça de la pàgina web del Servei de Selecció i Formació següent: http://ssyf.ua.es/va/seleccionpas/promocion-interna/actual/promocio-interna.html. En aquesta mateixa adreça es troba la resta d'informació general referent a la convocatòria.  
  
Vuitena. Norma final  
Contra aquesta resolució i qualsevol acte administratiu que se'n derive i que esgoten la via administrativa, es pot interposar recurs contenciós administratiu davant del jutjat contenciós administratiu dels d'Alacant que resulte competent, en el termini de dos mesos comptadors a partir de l'endemà de publicar-se, de conformitat amb el que estableix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, 6.4 de la Llei Orgànica 6/2001, de 21 de desembre, d'Universitats, i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de publicar-se aquesta resolució, davant del rector, de conformitat amb el que es disposa en l'article 116 de la Llei 30/1992, redactat d'acord amb la Llei 4/1999, de 13 de gener.  
Davant les actuacions del tribunal es podrà interposar un recurs d'alçada previst en l'article 114 de la Llei 30/1992, redactat d'acord amb la Llei 4/1999, en el termini d'un mes comptador des de l'endemà de la seua publicacions o notificacions. El recurs podrà interposar-se davant de l'òrgan que va dictar l'acte que s'impugna o davant del rector com a òrgan competent per a resoldre'l.  
  
Alacant, 9 de desembre de 2015.- El gerent: Rafael Pla Penalva.  
  
  
  
ANNEX I  
ACCÉS A LES ESCALES DEL GRUP A, SUBGRUP A2  
REFERENCIA PI-02/15  
Continguts que es desenvoluparan en el curs (50 hores)  
  
  
MÒDULS COMUNS A TOTES LES ADMINISTRACIONS (32 hores)  
  
Mòdul: Legislació bàsica (19 hores)  
- Reial Decret Legislatiu 5/2015, de 30 d'octubre, pel qual s'aprova el Text Refós de la Llei de l'Estatut Bàsic de l'Empleat Públic i Llei 10/2010, de 9 de juliol, d'ordenació i gestió de la funció pública valenciana.  
- Llei 39/2015, d'1 d'octubre, del Procediment Administratiu Comú de les Administracions Públiques.  
- Llei 40/2015, d'1 d'octubre, de Règim Jurídic del Sector Públic.  
  
- Llei de Transparència, Bon Govern i Participació Ciutadana de la Comunitat Valenciana.  
- Llei 14/2011, d'1 de juny, de la Ciència, la Tecnologia i la Innovació.  
- Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials, i el Reial Decret 99/2011, de 28 de gener, pel qual es regulen els ensenyaments oficials de doctorat.  
- Reial Decret 861/2010, de 2 de juliol, pel qual es modifica el Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
- Reial Decret 43/2015, de 2 de febrer, pel qual es modifica el Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials, i el Reial Decret 99/2011, de 28 de gener, pel qual es regulen els ensenyaments oficials de doctorat.  
  
- RD 1125/2003, de 5 de setembre pel qual s'estableix el sistema europeu de crèdits i el sistema de qualificacions en les titulacions universitàries de caràcter oficial i validesa en tot el territori nacional.  
  
- Reial Decret 1027/2011, de 15 de juliol, pel qual s'estableix el Marc Espanyol de Qualificacions per a l'Educació Superior.  
  
Mòdul: Prevenció i polítiques socials: (7 hores)  
- Prevenció de riscos laborals. Riscos psicosocials.  
- Igualtat.  
- Accessibilitat.  
  
Mòdul: Finançament universitari (3 hores)  
- Finançament universitari.  
- La transparència en l'àmbit econòmic pressupostari.  
  
Mòdul: Ètica en les administracions públiques (3 hores)   
- Introducció.  
- Elements de l'ètica administrativa.  
- Els conflictes ètics.  
- Casos pràctics.  
  
  
MÒDULS ESPECÍFICS PER A ADMINISTRACIÓ GENERAL. (18 hores)  
  
Mòdul: Gestió econòmica (4 hores)  
- Contractes del sector públic.  
- El control pressupostari.  
  
  
Mòdul: Gestió de l'R+D+I (5 hores)  
- Programes d'àmbit nacional.  
- Llei 38/2003, de 17 de novembre, General de Subvencions, i Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.  
- H2020: estructura i regles generals per al finançament de projectes.  
- Normativa de la Universitat d'Alacant per a la contractació de treballs de caràcter científic, tècnic i artístic, i de projectes relacionats amb l'activitat investigadora.  
- Normativa de propietat intel·lectual i industrial de la UA.  
- Normativa sobre creació d'empreses de base tecnològica de la Universitat d'Alacant.  
- Parc científic d'Alacant.  
  
Mòdul: Gestió acadèmica i Espai Europeu d'Educació Superior (6 hores)  
- Accés.  
- Beques.  
- Reial Decret 1044/2003, d'1 d'agost, pel qual s'estableix el procediment per a l'expedició per les universitats del suplement europeu del títol.  
- Procediment per a l'emissió del suplement europeu al títol (SET)  
  
- Reial Decret 1002/2010, de 5 d'agost, sobre expedició de títols universitaris oficials  
- Annex V d'Ordre ECI/2514/2007, de 13 d'agost, sobre expedició de títols universitaris oficials de màster i doctor.  
- Reial Decret 22/2015, de 23 de gener, pel qual s'estableixen els requisits d'expedició del suplement europeu als títols regulats en el Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials i es modifica el Reial Decret 1027/2011, de 15 de juliol, pel qual s'estableix el Marc Espanyol de Qualificacions per a l'Educació Superior.  
  
Mòdul: Recursos humans (3 hores)  
- El dret del treball: característiques. Principis constitucionals. Les fonts de l'ordenament laboral. Principis que regulen les relacions entre les fonts.  
- Drets retributius: regulació legal. El sistema de retribucions del personal de la Universitat d'Alacant: retribucions del personal docent i investigador i del personal d'administració i serveis. Les indemnitzacions per raó del servei. El complement de productivitat i millora en la qualitat dels serveis per al PAS de la Universitat d'Alacant.  
  
- Relacions laborals en l'administració pública: òrgans de representació, determinació de les condicions de treball i participació del personal al servei de les administracions públiques. Les peculiaritats de l'exercici de la llibertat sindical. La representació dels funcionaris. La negociació en l'àmbit de les administracions públiques.  
  
  
  
MÒDULS ESPECÍFICS PER A ADMINISTRACIÓ ESPECIAL, SECTOR IMATGE I COMUNICACIÓ (18 hores)  
  
Mòdul: Tipus i formes de relacions informatives (3 hores).  
Mòdul: Factors que influeixen en la relació amb els mitjans (3 hores).  
Mòdul: El llenguatge del periodisme (3 hores).  
Mòdul: Estratègia de la comunicació (4 hores).  
Mòdul: L'edició gràfica (5 hores).  
  
MÒDULS ESPECÍFICS PER A ADMINISTRACIÓ ESPECIAL, SECTOR LABORATORI D'HUMANITATS (18 hores)  
  
Mòdul: Introducció als arxius històrics (4 hores)  
- Principis arxivístics.  
- Història dels arxius.  
- Principals arxius històrics espanyols.  
  
Mòdul: Organització de documents en arxius històrics (4 hores)  
- Agrupacions.  
- Classificació.  
- Col·leccions.  
  
Mòdul: Descripció de documents d'arxiu (6 hores)  
- Norma ISAD-G.  
- Índexs d'autoritats.  
- Exercici pràctic de disseny de model de fitxa descriptiva de documents d'arxiu per a ús en el departament.  
  
Mòdul: Digitalització de documents (4 hores)  
- Posada en marxa d'un projecte de digitalització de documents.  
- El document digital: característiques i problemàtica.  
- Infraestructura.  
- Formats.  
- Preservació digital.  
  
  
MÒDULS ESPECÍFICS PER A ADMINISTRACIÓ ESPECIAL, SECTOR LABORATORIS D'INSTRUMENTACIÓ CIENTÍFICA. SERVEIS TÈCNICS DE RECERCA (18 hores)  
  
Mòdul: Organització i gestió de laboratoris d'anàlisis (1 hora)  
- Gestió i organització del material.  
- Gestió i organització d'equips.  
- Gestió de residus.  
- Seguretat en el laboratori.  
  
Mòdul: Sistemes de gestió de qualitat i medi ambient en laboratoris d'anàlisi (1 hora)    
- Introducció als sistemes de gestió.  
- Gestió de la qualitat.  
- Gestió mediambiental.  
- Implantació de sistemes integrats de gestió de qualitat i medi ambient en laboratoris.  
  
Mòdul: Tècniques analítiques per a la caracterització inorgànica i microbiològica de dissolucions i aigües (3 hores)   
- Determinacions basades en dispositius amb elèctrodes.  
- Tècniques cromatogràfiques.  
- Tècniques de plasma acoblat inductivament (ICP).  
- Determinacions microbiològiques.  
  
Mòdul: Control climàtic en cultius controlats (2 hores)  
- Paràmetres de control climàtic.  
- Instal·lacions per al control climàtic.  
- Manteniment d'instal·lacions de control climàtic.  
  
Mòdul: Fertirrigación en cultius controlats (3 hores)  
- Dissolucions nutritives: composició i preparació.  
- Instal·lacions per a la realització del fertireg.  
- Manteniment d'instal·lacions de fertirrigació.  
  
Mòdul: Control de plagues en cultius controlats (2 hores)    
- Plaguicides: Normativa i tipus.  
- Tècniques d'aplicació de plaguicides.  
- Lluita biològica.  
  
Mòdul: Manteniment d'instal·lacions d'osmosi inversa (3 hores)  
- Principis de l'osmosi inversa.  
- Pretractaments físic i químic.  
- Posttractament de l'aigua dessalada.  
- Manteniment i neteja de filtres i membranes.  
  
Mòdul: Control d'instal·lacions d'osmosi inversa (3 hores)   
- Paràmetres físics (pressió, pressió diferencial, cabals, SDI?.).  
- Paràmetres químics (pH, conductivitat, terbolesa, cations i anions majoritaris) i microbiològics.  
- Punts de control.  
- Supervisió i adquisició de dades (SCADA). Operacions mitjançant SCADA.  
  
  
MÒDULS ESPECÍFICS PER A ADMINISTRACIÓ ESPECIAL, SECTOR LABORATORIS D'INSTRUMENTACIÓ CIENTÍFICA. DEPARTAMENT ENGINYERIA QUÍMICA (18 hores)  
  
Mòdul: Organització i gestió de laboratoris d'anàlisis (1 hora)  
- Gestió i organització del material.  
- Gestió i organització d'equips.  
- Gestió de residus.  
- Seguretat en el laboratori.  
  
Mòdul: Sistemes de gestió de qualitat i medi ambient en laboratoris d'anàlisi (1 hora)    
- Introducció als sistemes de gestió.  
- Gestió de la qualitat.  
- Gestió mediambiental.  
- Implantació de sistemes integrats de gestió de qualitat i medi ambient en laboratoris.  
  
Mòdul: Tècniques analítiques per a la caracterització inorgànica i microbiològica de dissolucions i aigües (3 hores)    
- Determinacions basades en dispositius amb elèctrodes.  
- Tècniques cromatogràfiques.  
- Tècniques de plasma acoblat inductivament (ICP).  
- Determinacions microbiològiques.  
  
Mòdul: Descripció d'instal·lacions de gasos purs (1,5 hores)   
- Centrals de gasos.  
- Manoreductors.  
  
Mòdul: Sistemes de control i lectura de variables de procés (1,5 hores)  
- Sondes de temperatura.  
- Sondes de pressió i cabal.  
- Controladors.  
  
Mòdul: Cromatografia de líquids d'alta resolució (1,5 hores)  
- Instrumentació per a cromatografia de líquids.  
- Tipus de cromatografia HPLC.  
  
Mòdul: Adquisició de dades mitjançant ordinador (2,5 hores)  
- Protocols de comunicació.  
- Descripció dels programes utilitzats en pràctiques d'enginyeria química.  
  
Mòdul: Manteniment d'instal·lacions d'osmosi inversa (3 hores)  
- Principis de l'osmosi inversa.  
- Pretractaments físic i químic.  
- Posttractament de l'aigua dessalada.  
- Manteniment i neteja de filtres i membranes.  
  
Mòdul: Control d'instal·lacions d'osmosi inversa (3 hores)   
- Paràmetres físics (pressió, pressió diferencial, cabals, SDI?.).  
- Paràmetres químics (pH, conductivitat, terbolesa, cations i anions majoritaris) i microbiològics.  
- Punts de control.  
- Supervisió i adquisició de dades (SCADA). Operacions mitjançant SCADA.  
  
  
MÒDULS ESPECÍFICS PER A ADMINISTRACIÓ ESPECIAL, SECTOR LABORATORIS D'INSTRUMENTACIÓ CIENTÍFICA. DEPARTAMENT CIÈNCIES AMBIENTALS I RECURSOS NATURALS (18 hores)  
  
Mòdul: Organització i gestió de laboratoris d'anàlisis (1 hora)  
- Gestió i organització del material.  
- Gestió i organització d'equips.  
- Gestió de residus.  
- Seguretat en el laboratori.  
  
Mòdul: Sistemes de gestió de qualitat i medi ambient en laboratoris d'anàlisis (1 hora)    
- Introducció als sistemes de gestió.  
- Gestió de la qualitat.  
- Gestió mediambiental.  
- Implantació de sistemes integrats de gestió de qualitat i medi ambient en laboratoris.  
  
Mòdul: Control climàtic en cultius controlats (2 hores)  
- Paràmetres de control climàtic.  
- Instal·lacions per al control climàtic.  
- Manteniment d'instal·lacions de control climàtic.  
  
Mòdul: Control de plagues en cultius controlats (2 hores)    
- Plaguicides: Normativa i tipus.  
- Tècniques d'aplicació de plaguicides.  
- Lluita biològica.  
  
Mòdul: Manteniment d'instal·lacions d'osmosi inversa (3 hores)    
- Principis de l'osmosi inversa.  
- Pretractaments físic i químic.  
- Posttractament de l'aigua dessalada.  
- Manteniment i neteja de filtres i membranes.  
  
Mòdul: Digitalització fotogràfica d'espècimens en col·leccions biològiques (3 hores)    
- Maneig i preparació de material fresc i preservat  
- Digitalització i tractament d'imatges amb escàners manuals i lupes motoritzades  
- Programes informàtics de tractament d'imatges  
  
Mòdul: GBIF transmissió de dades de col·leccions i bases de dades (3 hores)   
- La plataforma GBIF i col·leccions científiques. Ex. ABH i altres herbaris.  
- Tractament i gestió previs de dades.  
- Facilitació i transmissió de dades de col·leccions.  
  
Mòdul: Espècies amenaçades i col·leccions científiques. (3 hores)   
- Introducció: categories UICN.  
- Llibres rojos i blaus d'espècies amenaçades. Ex.: catàleg valencià de flora amenaçada.  
- Maneig i gestió d'espècies amenaçades (conservació ex situ i in situ).  
  
  
MÒDULS ESPECÍFICS PER A ADMINISTRACIÓ ESPECIAL, SECTOR BIBLIOTEQUES I ARXIU (18 hores)  
  
Mòdul: Gestió de les biblioteques universitàries: (5,5 hores)  
- Gestió de la informació i del coneixement  
- Drets d'autor i Open Acces  
  
Mòdul: Serveis de la Biblioteca Universitària: (12,5 hores)  
- Gestió de la col·lecció de la Biblioteca Universitària.  
- Biblioteca digital: accés, continguts i serveis.  
- Formació d'usuaris.  
- Tècniques avançades de cerca i recuperació d'informació.  
- Serveis de suport a la recerca.  
  
  
MÒDULS ESPECÍFICS PER A ADMINISTRACIÓ ESPECIAL, SECTOR INFORMÀTICA (18 hores)   
  
Mòdul: Administració de sistemes i xarxes de computadores (8 hores)  
- TCP/IP.  
- DHCP i DNS.  
- Gestió d'usuaris i grups. LDAP i PAM. El superusuari i pseudousuaris en UNIX.  
  
Mòdul: Aplicacions (10 hores)  
- Desenvolupament d'aplicacions SOA amb Axis2 i jUddi.  
- Programació amb Javascript: JQuery.  
  
  
MÒDULS ESPECÍFICS PER A ADMINISTRACIÓ ESPECIAL, SECTOR PREVENCIÓ I SALUT (18 hores)  
  
Mòdul: Organització i gestió dels laboratoris (1 hora)  
- Gestió i organització del material i dels equips.  
- Gestió de residus.  
  
Mòdul: Seguretat en els laboratoris de pràctiques clíniques (3 hores)  
- Informació.  
- Protecció.  
- Treballar amb seguretat en un laboratori.  
- Precaucions específiques per a alumnes en pràctiques en el Laboratori 0026PB009.  
- Principals riscos en el Laboratori 0026PB009.  
- Riscos associats als productes.  
- Riscos associats a les instal·lacions.  
- Riscos associats a les operacions bàsiques.  
  
Mòdul: Prevenció d'accidents de treball amb material curt-punxant en laboratoris de pràctiques clíniques (1 hora)  
- Factors associats amb l'ocurrència d'accidents amb material curt-punxant:  
- Factors ambientals  
- Factors personals  
- Factors mecànics  
  
Mòdul: Simulador ALS Laerdal. Unitat de control Simpad per a simulador ASL Laerdal (4 hores)  
- Engegada del simulador i el seu manteniment.  
- Descripció del sistema Simpad. El seu funcionament, components, sincronització...  
  
Mòdul: DEA HeartStart FR3. Training pack. Escenaris d'entrenament DEA HeartStar FR3 Training pack (3 hores)  
- Principis de funcionament i aplicació a diferents grups de població.  
- Preparació para en entrenament i equipament necessari.  
- Selecció, preparació i execució d'escenaris d'entrenament.  
  
Mòdul: Preparació d'escenaris clínics d'alta fidelitat (6 hores)  
- Descripció de l'escenari: espai d'aprenentatge, simulador/es necessari/s, nombre de participants, equipament.  
- Entorn d'aplicació de cures a simular: Urgències, Adults Pediatria, Salut Mental, Domicili, Ébola, uns altres (especificar).  
  
  
MÒDULS ESPECÍFICS PER A ADMINISTRACIÓ ESPECIAL, SECTOR LABORATORIS D'INSTRUMENTACIÓ CIENTÍFICA. DEPARTAMENT ÒPTICA, FARMACOLOGIA I ANATOMIA (18 hores)  
  
Mòdul 1: Organització i gestió del laboratori de Física (2 hores)  
- Gestió i organització del material.  
- Gestió i organització d'equips.  
- Seguretat en el laboratori.  
  
Mòdul 2: Organització i gestió del laboratori d'Òptica Geomètrica (2 hores)  
- Gestió i organització del material.  
- Gestió i organització d'equips.  
- Seguretat en el laboratori.  
  
Mòdul 3: Organització i gestió del laboratori d'Òptica Instrumental (2 hores)  
- Gestió i organització del material.  
- Gestió i organització d'equips.  
- Seguretat en el laboratori.  
  
Mòdul 4: Organització i gestió del laboratori de Tecnologia Òptica (2 hores)  
- Gestió i organització del material.  
- Gestió i organització d'equips.  
- Seguretat en el laboratori.  
  
Mòdul 5: Organització i gestió del laboratori d'Òptica Visual (2 hores)  
- Gestió i organització del material.  
- Gestió i organització d'equips.  
- Seguretat en el laboratori.  
  
Mòdul 6: Organització i gestió del laboratori d'Optometria (2 hores)  
  
- Gestió i organització del material.  
- Gestió i organització d'equips.  
- Seguretat en el laboratori.  
  
Mòdul 7: Organització i gestió del laboratori de Contactologia (2 hores)  
- Gestió i organització del material.  
- Gestió i organització d'equips.  
- Seguretat en el laboratori.  
  
Mòdul 8: Organització i gestió del laboratori d'Òptica Física (2 hores)   
- Gestió i organització del material.  
- Gestió i organització d'equips.  
- Seguretat en el laboratori.  
  
Mòdul 9: Organització i gestió del laboratori d'Anatomia (1 hora)   
- Gestió i organització del material.  
- Gestió i organització d'equips.  
- Seguretat en el laboratori.  
  
Mòdul 10: Organització i gestió del laboratori de Farmacologia (1 hores)   
- Gestió i organització del material.  
- Gestió i organització d'equips.  
- Seguretat en el laboratori.